બેસ્ટ ફોટો માટે સૌથી બેઝિક રુલ છે ‘રુલ ઓફ વન થર્ડ’. સામાન્ય રીતે આપણે ફોટો ક્લિક કરતી વખતે જે તે વસ્તુ કે વ્યક્તિને સેન્ટરમાં રાખીએ છીએ. પરંતુ હકિકતમાં તે ખોટું છે. તમારા ફોટોનો સબ્જેક્ટ ફોટો સ્ક્રિનના ત્રીજા ભાગમાં હોવો જોઈએ. ઉદાહરણ તરીકે તમારા ફોટોને 9 બરાબર ખાનામાં વહેંચી દ્યો. હવે તમારા સબ્જેક્ટને તમારી ફોટો ફ્રેમના કોઈ એક ખૂણામાં એક તૃતિયાંશ ભાગમાં રાખો. જેમ કે તમારે કોઈના ફેસનો ફોટો પાડવો છે તો આંખોને ઉપર તરફના ત્રીજા ભાગમાં રાખો. સામાન્ય રીતે કોઈપણ ફોટોમાં જો એક જ સબ્જેક્ટ હોય તો તે ફોટો સારો નથી આવતો. જેમ કે તમે તાજમહેલનો ફોટો પાડતા હોવ અને તેમાં ફક્ત એકલા તાજમહેલને જ લેશો તો તે એટલો સારો નહીં લાગે જેટલુ તેની સાથે ફોટોમાં બિજુ કંઈ એડ કરશો. જે તેને અર્થ આપતું હશે. જેમ કે તાજ મહેલની બાજુમાં ઝાડની લાઈન છે હવે આ ઝાડને પ્રોમ્ટ તરીકે યુઝ કરો અને એ એંગલથી ફોટો પાડો કે ફોટોફ્રેમના એક ભાગમાં ઝાડની લાઇન આવે અને એકભાગમાં તાજમહેલ દેખાય. એટલે કે તમારા સબ્જેક્ટમાં એવું કંઇક હંમેશા જો઼ડો જે ફોટોને કોઈ મતલબ દઈ શકે.